cyanic-selkie/wikianc huggingface dataset:
Սկոլեցիֆոբիա
Որպես ախտանիշ
Որպես ախտանիշ՝ սկոլեցիֆոբիան և դրա տարբերակը՝ հելմինթոֆոբիան, կարող են առկա լինել այլ ռեգիստրի հիվանդություններում՝ հարբոցողություն, փսիխոզ (Մեծ դեպրեսիվ խանգարում և շիզոֆրենիա), նևրոտիկ սպեկտրի տարբեր հիվանդություններ (ներառյալ օբսեսիվ-կոմպուլսիվ խանգարումը և հիպոքոնդրիալային խանգարումը) և որոշակի դեղամիջոցների ընդունման կողմնակի ազդեցություն (MAO-ի ինհիբիտորներ, մեթիլֆենիդատ) ։ Հելմինտոֆոբիան կարող է զարգանալ այն հիվանդների մոտ, ովքեր բուժվել են իսկական հելմինտիասից։ Որոշակի նախահակումի (կասկածելիություն, ենթադրելիություն) առկայության դեպքում հնարավոր է առաջացնել հելմինթոֆոբիա՝ համապատասխան գրականություն կարդալուց հետո (օրինակ՝ բժշկական), ուսումնասիրել լրատվամիջոցների աղբյուրներ (մակաբույծների անարդար գովազդ) կամ հիվանդ անձի համար հեղինակավոր անձի հետ շփվելուց հետո ։ Սինդրոմը կարող է ուղեկցվել ընկալման (պատրանքներ և հալյուցինացիաներ) և մտածողության խանգարումներով (մաշկային զառանցանք) ։ Սինդրոմը կանանց մոտ 2-2,5 անգամ ավելի հաճախ է հանդիպում ։ Համախտանիշի բուժումն իրականացվում է հիմնական հիվանդության հետ համատեղ ։
Ծանոթագրություններ
Կատեգորիա:Կենդանիներ Կատեգորիա:Ֆոբիաներ
1873
Մահեր
Կատեգորիա:1873 Կատեգորիա:Տարեթվեր
Փետվիսխևի
Փետվիսխևի (ფეტვისხევი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Կարմոլանդիա
Կարմոլանդիա (Carmolândia), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Արագուաինայի գավառի կազմի մեջ։ Բնակչությունը կազմում է 2170 մարդ՝ 2006 թվականի տվյալներով։ Գրավում է 339,401 կմ2 տարածք։ Բնակչության խտությունը՝ 6,4 մարդ/կմ²։
Սպորտի լատվիական թանգարան
Սպորտի լատվիական թանգարան (Latvijas Sporta muzejs), թանգարան Ռիգայում, որի ցուցադրությունները նվիրված են ֆիզիկական կուլտուրայի և սպորտի զարգացման պատմությանը Լատվիայում։ Թանգարանը բացվել է 1990 թվականին, որի հավաքածուի հիմքում ընկած են լատվիացի խոշոր կոլեկցիոներ և սպորտային պատմության էնտուզիաստ Վոլդեմար Շմիդբերգի նվիրատվությունները։ Գտնվում է Հին քաղաքի պատմական շենքերի թաղամասում, Ռիգայի կինոթանգարանի և Լատվիայի լուսանկարչության թանգարանի հարևանությամբ։
Պատմություն
Սպորտային թանգարանի ստեղծման գաղափարը ծնվել է 20-րդ դարի 30-ական թվականներին, երբ կրկեսային մարզիկ Կարլիս Վիտոլինշը իր սպորտային մրցանակները հանձնեց Վոլդեմար Շմիդբերգին։ Երկու էնտուզիաստներն էլ մտադրվել էին ապագայում ստեղծել թանգարան կամ սպորտային փառքի դահլիճ։ 1974 թվականին Շմիդբերգը իր հավաքածուն նվիրաբերեց պետությանը։ 1985 թվականին որոշվեց ստեղծել սպորտի թանգարան, որը բացվեց 1990 թվականի հունվարի 1-ին, Լիտվական ԽՍՀ ֆիզիկական կուլտուրայի և սպորտի պետական կոմիտեի հովանու ներքո ։
1992 թվականի փետրվարին թանգարանը տեղափոխվեց Հին քաղաքի թաղամասի ռեստավրացիայի ենթարկված շինությունների համալիրի շենքերից մեկը։ 2001 թվականից թանգարանը գտնվում է Ալկսնայա փողոցի թիվ 9 հասցեում։
Լատվիական սպորտի թանգարանի ֆոնդերում հաշվառված են ավելի քան երեսուն հազար միավոր պահպանվող ցուցանմուշներ։ Դրանց թվում են`մեդալներ, գավաթներ, մրցանակային նշաններ, փաստաթղթեր, ծրագրեր, լուսանկարներ, ազդագրեր, պաստառներ, ալբոմներ, սպորտային գույք և հանդերձանք, սպորտային պարագաներ, տեսանյութեր և պարբերական հրատարակություններ։ Այցելուների համար բաց է գրադարանը, որի հավաքածուում առկա է սպորտային թեմատիկային նվիրված գրականություն։
Ցանկացողների համար հնարավորություն է ստեղծված ստանալ իրենց հետաքրքրող խորհրդատվություններ, պատվիրել մասնագետների կողմից նախապատրաստված դասախոսություններ։ Թանգարանի աշխատակիցները կազմակերպում են զանազան ցուցահանդեսներ, նվիրված հիշարժան իրադարձություններին, հոբելյանական տարեթվերին և սպորտի բնագավառում աչքի ընկած անձանց։
Թանգարանային ցուցահանդեսներ
Ընտրովի ցուցադրություններ՝
Արտաքին հղումներ
Կատեգորիա:Սպորտային թանգարաններ Կատեգորիա:Լատվիայի թանգարաններ Կատեգորիա:1990 հիմնադրված թանգարաններ
Չինգաչգուկ
Չինգաչգուկ (Chingachgook, Մեծ Օձ  ), ամերիկացի գրող Ջեյմս Ֆենիմոր Կուպերի մի շարք գրական ստեղծագործությունների գլխավոր հերոսներից մեկն է։ Պատկանում է «ազնվացեղ վայրենի» գրական կերպարների տիպին։
Կերպարի նկարագիրը
«Վերջին մոհիկանը» վեպում մահանում է նրա միակ որդին` Ունկասը։ Հեղինակի կարծիքով Չինգաչգուկը դառնում է վերջին մոհիկանը, վերջին առաջնորդը և վերջին ներկայացուցիչը երբեմնի հզոր, բայց ներկայումս մահացած ցեղի։ Սակայն հնդկացիների կարծիքով, վերջին մոհիկանը նրա որդի Ունկասն էր` վերջին ծնվածը, վերջին երիտասարդ մարտիկը և իրենց ցեղը շարունակելու վերջին հույսը։
Չինգաչգուկի կերպարը հանդիպում է Կուպերի չորս վեպերում.
Կինեմատոգրաֆում Չինգաչգուկին բազմիցս մարմնավորել է սերբ դերասան Գոյկո Միտիչը։
Ծանոթագրություններ
Կատեգորիա:Գրական հերոսներ Կատեգորիա:Ֆիլմերի հերոսներ
Հեռաչափ
Հեռաչափ, հեռավորություն չափող սարք։ Օգտագործվում է ինժեներական գեոդեզիայում, տեղագրական հանույթի ժամանակ, ռազմական գործում, աստղագիտական հետազոտություններում և այլն։ Ըստ գործողության սկզբունքի հեռաչափերը լինում են երկրաչափական և ֆիզիկական։ Երկրաչափական հեռաչափով երկարությունը չափում են համապատասխան ABC հավասարասրուն եռանկյան (նկ. 1) h բարձրությունը որոշելու (օրինակ, ըստ AB=1 կողի՝ բազա, և հակադիր b սուր անկյան՝ պարալաքսային անկյուն) հիման վրա։ l և b մեծություններից մեկը սովորաբար հաստատուն է, իսկ մյուսը՝ փոփոխական, ըստ այդմ էլ տարբերում են հաստատուն անկյունով և հաստատուն բազայով հեռաչափեր։
Թելային հեռաչափի կառուցվածքը
Հաստատուն անկյունով թելային հեռաչափն (հարաբերական սխալը՝ \sim0,3-1%) տեսադաշտում երկու զուգահեռ թել ունեցող դիտակ է։ Որպես բազա ծառայում է հավասարահեռ նշումներով շարժական ձողաքանոնը։ Բազայի հեռավորությունը համեմատական է երկու թելի միջև երևացող նշանների թվին։ Թելային հեռաչափով հանդերձված են գեոդեզիական շատ գործիքներ (թեոդոլիա, հարթաչափ և այլն)։ Օպտիկական ավելի բարդ, երկրաչափական տիպի հեռաչափերն ունենում են սեփական հաստատուն բազա և բաժանվում երկու խմբի՝ միօկուլյար և երկօկուլյար (ստերեոսկոպային)։ Միօկուսար հեռաչափը (նկ. 2) կառուցված է այնպես, որ օբյեկտի պատկերը ՕԿ օկուլյարում երևում է հորիզոնական գծով՝ երկու մասի բաժանված։ Պատկերի առանձին մասերը ստացվում են տարբեր օպտիկական համակարգերով (O_1 և O_2) անցնող ճառագայթներով։ Հեռավոր օբյեկտի դեպքում, երբ հեռաչափը մտնող A_1 և A_2 ճառագայթները գործնականորեն զուգահեռ են, պատկերի երկու կեսն էլ գտնվում է նույն տեղում, և պատկերը ստացվում է ամբողջական։ Օբյեկտը մոտենալիս A_1 և A_2 ճառագայթների զուգահեռությունը խախտվում է, և պատկերի կեսերը տեղաշարժվում են բաժանման գծի երկարությամբ։ Հեռավորությունը չափելու համար օպտիկական կոմպենսատորի օգնությամբ պատկերի երկու կեսերը ի մի են բերվում, որից հետո չափման արդյունքը կարդացվում է հատուկ սանդղակի վրա։ Մինչև 1 կմ չափելիս այս տիպի հեռաչափերի սխալը 0,1% է։ 3-10 սմ բազա ունեցող է երկու թելի միջև երևացող նշանների թվին։ Թելային հեռաչափով հանդերձված են գեոդեզիական շատ գործիքներ (թեոդոլիա, հարթաչափ և այլն)։ Օպտիկական ավելի բարդ, երկրաչափական տիպի հեռաչափերն ունենում են սեփական հաստատուն բազա և բաժանվում երկու խմբի՝ միօկուլյար և երկօկուլյար (ստերեոսկոպային)։ Միօկուսար հեռաչափը (նկ. 2) կառուցված է այնպես, որ օբյեկտի պատկերը ՕԿ օկուլյարում երևում է հորիզոնական գծով՝ երկու մասի բաժանված։ Պատկերի առանձին մասերը ստացվում են տարբեր օպտիկական համակարգերով (O_1 և O_2) անցնող ճառագայթներով։ Հեռավոր օբյեկտի դեպքում, երբ հեռաչափը մտնող A_1 և A_2 ճառագայթները գործնականորեն զուգահեռ են, պատկերի երկու կեսն էլ գտնվում է նույն տեղում, և պատկերը ստացվում է ամբողջական։ Օբյեկտը մոտենալիս A_1 և A_2 ճառագայթների զուգահեռությունը խախտվում է, և պատկերի կեսերը տեղաշարժվում են բաժանման գծի երկարությամբ։ Հեռավորությունը չափելու համար օպտիկական կոմպենսատորի օգնությամբ պատկերի երկու կեսերը ի մի են բերվում, որից հետո չափման արդյունքը կարդացվում է հատուկ սանդղակի վրա։ Մինչև 1 կմ չափելիս այս տիպի հեռաչափերի սխալը 0,1% է։ 3-10 սմ բազա ունեցող նշանը «համատեղելու» համար, համեմատական է որոշվող հեռավորությանը։ Ստերեոսկոպային հեռաչափի ճշգրտությունը մի կարգով բարձր է միօկուլյար հեռաչափի ճշգրտությունից։
Ֆիզիկական տիպի հեռաչափ
Ֆիզիկական տիպի հեռաչափերով հեռավորությունը չափում են ազդանշանի՝ մինչև օբյեկտը գնալու-ետ գալու տևողությունը որոշելու միջոցով։ Լուսահեռաչափերը, կամ էլեկտրաօպտիկական հեռաչափերը, բաժանվում են իմպուլսայինի և փուլայինի։ Առաջին տիպի հեռաչափը չափում է այն ժամանակամիջոցը, որի ընթացքում լուսային իմպուլսն անցնում է օբյեկտի հեռավորության կրկնակին՝ 2L, այնպես որ (k-ն հեռաչափի հաստատունն է)։ Փուլային հեռաչափում օգտագործվում է անընդհատ լուսային հոսք, որի ինտենսիվությունը մոդուլում (փոփոխում) են մեծ հաճախականությամբ։ Մոդուլման հաճախականությունը սահուն փոփոխելիս փոփոխվում է ուղարկվող և անդրադարձվող լուսային հոսքերի փուլերի տարբերությունը։ Արդյունքում ստացվում են լույսի ինտենսիվության մաքսիմումներ և մինիմումներ, որոնց թվով էլ որոշվում են լույսի անցման \tau ժամանակը, հետո՝ L հեռավորությունը։ Ռադիոհեռաչափերում սովորաբար օգտագործում են սանտիմետրային և միլիմետրային դիապազոնի էլեկտրամագնիսական ալիքներ։ Տարբերում են անընդհատ ճառագայթող և իմպուլսային ռադիոհեռաչափեր։ Կոնդենսացված միջավայրերը (հեղուկներ, պինդ մարմիններ) խիստ կլանում և ցրում են լույսն ու ռադիոալիքները, ուստի լուսա- և ռադիոհեռաչափերը օգտագործվում են միայն մթնոլորտում և տիեզերքում։ Զրի մեջ հեռավորությունը որոշում են ակուստիկ հեռաչափերով, որովհետև ջուրն ուլտրաձայնը կլանում է աննշան չափով (տես Էխոլոտ)։ Ֆիզիկական հեռաչափի գործողության շառավիղը որոշվում է ուղարկվող ազդանշանի հզորությամբ և անդրադարձող ազդանշանն ընդունող սարքի զգայնությամբ։ Հեռաչափի հնարավորությունները շատ մեծ են. «Վեներա-7» միջմոլորակային կայանի թռիչքի ժամանակ Երկիր-Վեներա հեռավորությունը (մոտ 60 միլիոն կմ) չափվել է 1 կմ ճշտությամբ։ «Լուսնագնաց-1»-ի վրա տեղադրվել է լազերային լուսահեռաչափ անդրադարձիչ՝ նախատեսված Երկիր-Լուսին հեռավորությունը մի քանի մետր ճշգրտությամբ չափելու համար։
Կատեգորիա:Ռազմական տեխնիկա Կատեգորիա:Լուսանկարչական սարքեր Կատեգորիա:Չափիչ սարքեր
Արենի (այլ կիրառումներ)
Արենի, կարող է վերաբերել՝
Ռեբեկա Սոլոմոն
Ռեբեկա Սոլոմոն (Rebecca Solomon, ), անգլիացի նկարչուհի։
Կենսագրություն
Ծնվել է ուղղափառ հրեաների ընտանիքում։ Հայրը եղել է Մեյեր Սոլոմոնը՝ գլխարկների խոշոր առևտրական, իսկ մայրը՝ Կատերին Լևին։ Ռեբեկան ընտանիքի ութ երեխաներից մեկն էր։ Նրա երկու եղբայրները՝ Աբրահամ Սոլոմոնը և Սիմեոն Սոլոմոնը ևս եղել են նկարիչներ։ Ընտանիքի մյուս 5 երեխաներն էին Ահարոնը, Բեթսին, Իսահակը, Էլենը և Սիլվեստրը։
Ռեբեկան նկարել սովորել է իր ավագ եղբայր Աբրահամից, որը ժանրային գեղանկարիչ էր, ավելի ուշ ընդունվել է Սփիթալֆիլդի նկարչական դպրոց։ Որոշ ժամանակ եղել է պրեռաֆայելիտ նկարիչ Ջոն Միլլեի արվեստանոցի աշակերտներից։ Ռեբեկան նաև լավ ծանոթ է եղել Էդվարդ Բյորն-Ջոնսին, նույնիսկ կեցվածք է ընդունել նրա մի շարք նկարների համար։
1852 թվականին նկարչուհին առաջին անգամ հանդես է եկել Թագավորական ակադեմիայում, որտեղ հետագայում ցուցադրել է իր աշխատանքները մինչև 1869 թվականը։ Ցուցադրվել է նաև Դադլի պատկերասրահում և Համբարի ֆրանսիական պատկերասրահում։
Նկարչուհին հիմնականում ստեղծել է դիմանկարներ, ինչպես նաև ժանրային և պատմական կտավներ, մեծամասամբ քրիստոնեական թեմայով։ Նրա «Ընկերները կարիքի մեջ», «Սիրո ապարդյուն ջանքերը», «Տնային դաստիարակչուհի», «Սիրային ուղերձ» նկարներն իրենցից ներկայացնում են նաև պրեռաֆայելիտների համար տիպական, ժանրային իրավիճակներ, որոնք խրատ են պարունակում։
Մահացել է փողոցն անցնելիս՝ ընկնելով կառքի անիվների տակ։
Գրականություն
Կատեգորիա:Բրիտանացի նկարչուհիներ Կատեգորիա:Անգլիացի նկարչուհիներ Կատեգորիա:19-րդ դարի անգլիացիներ Կատեգորիա:Դիմանկարիչներ Կատեգորիա:Կին արվեստագետներ Կատեգորիա:Հրեա նկարիչներ Կատեգորիա:Վրաերթի զոհեր
Էրին Բրոկովիչ (ֆիլմ, 2000)
«Էրին Բրոկովիչ» (Erin Brockovich), ռեժիսոր Սթիվեն Սոդերբերգի կենսագրական ֆիլմը, որը հիմնված է իրավապաշտպան Էրին Բրոկովիչի իրական պատմության վրա, որը պայքարում էր Կալիֆորնիա նահանգի Հինքլիի (Hinkley) միավորման բնակիչների իրավունքների պաշտպանության համար՝ ընդդեմ «Pacific Gas and Electric Company» ընկերության, որի պատճառով բնահողային ջրերը աղտոտվում էին քաղցկեղածին վեցավալենտ քրոմով՝ պատճառ դառնալով քաղաքացիների ուռուցքային հիվանդությունների։
Ֆիլմն առաջին անգամ ցուցադրվել է 2000 թվականի մարտի 17-ին։ Գլխավոր հերոսուհուն մարմնավորել է Ջուլիա Ռոբերտսը, որն այդ դերի համար արժանացել է բազում կինոմրցանակների, այդ թվում՝ «Օսկար»-ի և «Ոսկե գլոբուս»-ի։ Իրական Էրին Բրոկովիչը ֆիլմի սկզբում էպիզոդիկ դեր է կատարել՝ խաղալով Ջուլիա Ռ. անունով ռեստորանի մատուցողուհուն ։
Վելո Վերոնեզե
Վելո Վերոնեզե  (Velo Veronese), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 801 մարդ։ Խտությունը կազմում է 42 մարդ/կմ²։ Տարածքը գրավում է 19 կմ²։ Փոստային ինդեքս՝ 37030։ Հեռախոսային կոդ՝ 045։
Ծանոթագրություններ
Կատեգորիա:Իտալիայի բնակավայրեր
Նիժնյայա Կրինկա
Նիժնյայա Կրինկա (Нижня Кринка), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհուրդում, ավանային խորհրդի կենտրոն։ Հիմնադրվել է 1778 թվականին։
2012 թվականի տվյալներով Նիժնյայա Կրինկա քաղաքատիպ ավանում բնակվում էր 13 927 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1778 թվականին հիմնադրված բնակավայրեր
Ռոյ Քլինգեն
<div style="float:right; clear:right; height: 350px; width: 330px; overflow: auto; background-color: #FFFAF2; font-size: 100%; margin: 12px"> Ռոյ Քլինգեն (Roy Clingan, ), ամերիկացի աստղագետ և աստերոիդների հայտնագործող, որն աշխատում է «Area 52 Observatory» (IAU-Code 460) աստղադիտարանում, որը գտնվում է ԱՄՆ Թենեսի նահանգի Նեշվիլ քաղաքի մոտակայքում: 2001-2007 թվականներին նրա կողմից հայտնաբերվել է 50 աստերոիդ ։
1926
Մահեր
Կատեգորիա:1926 Կատեգորիա:Տարեթվեր
Ջունկո Տաբեյ
Ջունկո Տաբեյ (田部井 淳子), աղջկական ազգանունը՝ Իշիբաշի, ճապոնացի լեռնագնաց, գրող և ուսուցիչ։ Ծնվել է 1939 թվականի սեպտեմբերի 22-ին, մահացել՝ 2016 թվականի հոկտեմբերի 20-ին։ Տաբեյը առաջին կինն է, ով մագլցել է Էվերեստը, հաղթահարել աշխարհի Յոթ Բարձրունքները, և բարձրացել յուրաքանչյուր մայրցամաքի ամենաբարձր կետը   ։
Տաբեյը յոթ գիրք է հեղինակել, շրջակա միջավայրի պաշտպանության շրջանակներում ծրագրեր է ձեռնարկել՝ լեռնագնացների Էվերեստի վրա թողած աղբը հավաքելու նպատակով, ու Ֆուջի լեռան ամենամյա արշավանքներ է առաջնորդել՝ 2011 թվականի երկրաշարժից տուժած երեխաների ու երիտասարդների համար։
(6897) Տաբեյ աստերոիդը իր անունը ստացել է Ջունկո Տաբեյի պատվին։ 2019 թվականին Պլուտոնի վրա գտնվող լեռնաշղթա նույնպես Ջունկո Տաբեյի պատվին անվանվել է «Tabei Montes»։
Վաղ կյանքը
Ջունկո Իշիբաշին ծնվել է 1939 թվականի սեպտեմբերի 22-ին Միհարույում՝ Ֆուկուշիմա նահանգում ։ Նա յոթ երեխաներից հինգերորդն էր ։ Հայրը հրատարակիչ էր։
1958-ից 1962 թվականներին Իշիբաշին Շովայի Կանանց Համալսարանում անգլիական ու ամերիկյան գրականություն է ուսումնասիրել։ Այդ ժամանակ նրա նպատակը ուսուցիչ դառնալն էր։ Համալսարանն ավարտելուց հետո Ջունկոն վերադառնում է իր առաջին հետաքրությանը՝ մագլցմանը, ու միանում տղամարկանց մագլցման մի քանի ակումբների։ Որոշ տղամարդիկ ընդունում ու խրախուսում էին Ջունկոյին՝ որպես իրենց նման մագլցող աթլետի, շատերը՝ քննադատում ու հարցականի տակ էին դնում Ջունկոյի տղամարդկանց հատուկ սպորտաձևին միանալու իրական դրդապատճառներն ու նպատակները ։
Իշիբաշին շուտով հաղթահարում է Ճապոնիայի բոլոր խոշոր լեռները, ներառյալ Ֆուջին ։
27 տարեկանում, Իշիբաշին ամուսնանում է Մասանոբու Տաբեյին, ում հանդիպել էր Տանիգավա լեռան արշավանքի ընթացքում։ Նրանք երկու երեխա կունենան․ աղջիկ՝ Նորիկո, ու տղա՝ Շինյա ։
Վաղ շրջանի արշավանքները
Տաբեյը իր մագլցումների համար գումար էր աշխատում «Journal of the Physical Society of Japan» ամսագրի համար խմբագիր աշխատելով ։
1969 թվականին Տաբեյը հիմնադրում է միայն կանանց համար նախատեսված Ջոշի֊Տոհան ` Կանանց Լեռնագնացության ակումբը։ Ակումբի կարգախոսն էր «եկե՛ք մենք մեզանով գնանք արտերկրյա արշավանքների» ։ Ակումբը Ճապոնիայում իր տեսակի մեջ միակն էր։ Տաբեյը հետագայում ասել է, որ ակումբի հիմնադրման պատճառը ժամանակի տղամարդ մագլցողների վերաբերմունքն էր իր նկատմամբ։ Որոշ տղամարդիկ, օրինակ, հրաժարվում էին իր հետ մագլցել, որոշները մտածում էին, որ Տաբեյի մագլցմամբ հետաքրքրվում էր միայն ամուսին գտնելու համար ։
Ջոշի֊Տոհան ակումբը իր առաջին արշավանքը կատարել է 1970 թվականին․ Տաբեյը և մեկ այլ անդամ՝ Հիրոկո Հիրակավան, երկու շերպա ուղեկցողների հետ մագլցել են Նեպալական Աննապուռնա III լեռը։ Օգտագործելով լեռան հարավային կողմով անցնող նոր ճանապարհը նրանք հաջողությամբ հասնում են գագաթին՝ արձանագրելով այդ լեռան կանաց, ինչպես նաև ճապոնացիների առաջին վերելքը ։ Տաբեյը և Հիրակավան իրենց հետ ֆոտոխցիկներ էին տարել, սակայն ցածր ջերմաստիաճանից ժապավենը ճեղքվել է ։
Աննապուռնա III-ի մագլցման փորձը ցույց է տալիս Տաբեյին, որ ինքն ու այլ ճապոնացի կանայք երբեմն ավանդական ճապոնական արժեքներն ու լեռնագնացության պրակտիկ պահանջները համադրելու խնդիր ունեն։ Ջոշի֊Տոհանի շատ անդամներ, օրինակ, վարանում էին ընդունել, երբ ինչ֊որ բան չգիտեին կամ օգնության կարիք ունեին՝ նախընտրելով ստոիկ լռություն պահել, բայց լեռնագնացությունը ստիպում է նրանց սեփական սահմնափակումները գիտակցել ու իրարից օգնություն ընդունել ։
1975 թվականի Էվերեստի արշավանքը
Ջունկո Տաբեյի ու Հիրոկո Հիրակավայի Անապուռնա III֊ի հաջող արշավանքից հետո, 1970 թվականի մայիսի 19֊ին Ջոշի֊Տոհան ակումբը նպատակ է դնում հաղթահարել Էվերեստը ։ Ստեղծվում է Ճապոնացի Կանանց Էվերեստի Արշավանքը (Japanese Women's Everest Expedition (JWEE)) թիմը՝ Էյկո Հիսանոյի առաջնորդությամբ։ Թիմը բաղկացած էր 15 անդամներից, որոնց մեծամասնությունը տարբեր մասնագիտություններ ու կենսակերպ ունեցող կանայք էին։ Երկուսը՝ ներառյալ Տաբեյին, երեխաներ ունեին։
1971 թվականին ակումբը Էվերեստը մագլցելու թույլտվության հայտ է ներկայացնում։ Մագլցման պաշտոնական ժամանակացուցակում տեղ ստանալուն թիմը կսպասի չորս տարի ։
Տաբեյը, չնայած հաճախ է լսում, որ «կանայք պետք է (մագլցելու փոխարեն) երեխաներ մեծացնելով զբաղվեն», աշխատում է արշավանքին հովանավորներ գտնելու ուղղությամբ։ Նրան հաջողվում է վերջին պահին «Յոմիուրի Շիմբուն» թերթից և «Նիհոն Տերեբի» հեռուստաալիքից որոշ ֆինանսավորում ստանալ , սակայն այն բավարար չէր բոլոր ծախսերը փակելու համար. խմբի յուրաքանչյուր անդամ դեռ պետք է 1.5 միլիոն իեն (մոտավորապես 5000 դոլար) վճարեր ։ Տաբեյը անհրաժեշտ դրամական միջոցները հավաքելու համար դաշնամուր է դասավանդում ու որոշում է սեփական սարքավորման ու հագուստի մեծ մասը ինքնուրույն ստեղծել՝ գումար խնայելու համար։ Այդպես, օրինակ․ Տաբեյը իր մեքենայի ծածկից անջրանցիկ ձեռնոցներ է կարում, իսկ հին վարագույրներից՝ շալվարներ ։
Երկար նախապատրաստումներից ու պարապմունքներից հետո, 1975 թվականի մայիսին JWEE խումբը սկսում է արշավանքը ։ Քանի որ Ջոշի֊Տոհանի ծրագիրը գրավել էր տարբեր լրատվամիջոցների ուշադրությունը, մագլցման սկզբին 15 կանանց՝ իրենց վեց շերպա գիդերին զուգահեռ, ուղեկցում էին նաև լրագրողներն ու տեսախցիկները  ։ Լեռը բարձրանալու համար նրանք ընտրում են այն ճանապարհը, որը 1953 թվականին օգտագործել են Էդմունդ Հիլարին ու Տենզինգ Նորգայը ։
Մայիսի 4֊ին 6300 մետր բարձրության վրա թիմի խփած ճամբարը ընկնում է ձնահյուսի տակ։ Տաբեյը և չորս այլ մագլցողներ հայտնվում են ձյան տակ՝ թաղված։ Տաբեյը կորցնում է գիտակցությունը։ Շերպա ուղեկցորդների շները գտնում ու փորելով հանում են նրան ։ Բարեբախտաբար, այս պատահարը զոհեր չի գրանցում ։ Տաբեյը, սակայն այնքան վնասվածքներ ու կապտուկներ է ստանում, որ հազիվ է կարողանում քայլել։ Նա վերականգնման համար ստիպված է լինում երկու օր հանգստանալ։ Վերականգնվելուց անմիջապես հետո Տաբեյը վերսկսում է արշավանքն ու շարունակում է իր թիմին առաջնորդել դեպի լեռան գագաթ ։
Չնայած թիմի նախնական ծրագիրը Էվերեստի գագաթ երկու մարդ հասցնելն էր՝ մեկ շերպա գիդի ուղեկցությամբ, լեռնային հիվանդության բռնկումը նշանակում է, որ թիմի շերպերը ի վիճակի չեն լինի երկու մագլցողի համար բավարար քանակությամբ թթվածնի շշեր կրել։ Այդպիսով․ միայն մեկ կին կարող էր շարունակել։ Երկար քննարկումներից հետո Էյկո Հիսանոն առաջադրում է Տաբեյի թեկնածությունը՝ մագլցումը շարունակելու ու այն ավարտին հասցնելու համար ։
Գագաթին մոտ Տաբեյը կատաղությամբ բացահայտում է, որ իրեն գագաթից բարակ, վտանգավոր սառույցի շերտ է բաժանում, որի մասին Էվերեստի նախորդ արշավանքների նկարագրություններում որևէ հիշատակում չկար։ Տաբեյը սառույցի շերտն անցնում է կողքի վրա սողալով ու հետագայում նկարագրում է միջադեպը որպես իր կյանքի ամենալարված պահը ։
Տաբեյին, սակայն, դուր չի գալիս հայտնիության նման մակարդակն ու տեսակը ։ Նա հետագայում ասել է, որ կնախընտրեր հայտնի լինել որպես Էվերեստը մագլցած 36-րդ մարդը․ «ես նպատակ չունեի Էվերեստի գագաթին հասած առաջին կինը լինել» ։
Ուշ շրջանի գործունեությունը
Տաբեյը շարունակում է մագլցել, ի վերջո բարձրանալով յուրաքանչյուր մայրցամաքի ամենաբարձր կետը․ Կիլիմանջարո (1980), Ակոնկագուա (1987), Դենալի (1988), Էլբրուս (1989), Վինսոն (1991) և Պունջակ Ջայա (1992) ։ Պունջակ Ջայայի բարեհաջող մագլցումից հետո Ջունկո Տաբեյը դառնում է աշխարհի Յոթ Բարձրունքները հաղթահարած առաջին կինը ։
Մինչև 2005 թվականը Տաբեյը մասնակցում է 44 լեռնագնացային արշավանքների ամբողջ աշխարհում՝ միայն կանանցից բաղկացած թիմերով։ Նրա անձնական նպատակը աշխարհի յուրաքանչյուր երկրի ամենաբարձր կետը մագլցելն էր։ Իր կյանքի ընթացքում Տաբեյը կարողանում է այդ լեռներից 70֊ը նվաճել ։
Էվերեստը մագլցելուց հետո Ջունկո Տաբեյը երբեք կորպորատիվ հովանավորություն չի ընդունում, նախընտրելով ֆինանսապես անկախ մնալ։ Նա իր արշավանքների համար գումար է աշխատում վճարովի հանրային ելույթներով, լեռնամագլցային արշավանքներ առաջնորդելով ու երեխաներին անգլերենի ու երաժշտության անհատական դասեր տալով։ Տաբեյի ընկերներն ու աջակիցները երբեմն նրան ուտելիք ու սարքավորումներ են նվիրաբերում ։
Մագլցման զուգահեռ Տաբեյը աշխատանք է տարել բնապահպանության ոլորտում։ 2000 թվականին նա ավարտում է Քյուշուի համալսարանի ասպիրատուրան՝ մագլցման խմբերի թողած աղբի հետևանքով Էվերեստի շրջակա միջավայրի քայքայման մասին ուսումնասիրությամբ։ Տաբեյը նաև Ճապոնիայի Հիմալայան Արկածների կենտրոնի՝ միջազգային մակարդակով լեռնային միջավայրերի պահպանությամբ զբաղվող կազմակերպության տնօրենն էր ։ Կենտրոնի ծրագրերից մեկը մագլցողների թողած աղբի հրկիզման համար արդյունաբերական վառարան կառուցելն էր։ Տաբեյը նաև իր ամուսնու ու երեխաների հետ մասնակցել է «աղբահավաք» լեռնային արշավների՝ Հիմալայներում ու Ճապոնիայում ։
2003 թվականի մայիսին Կատմանդուում Էվերեստը բարձրանալու առաջին հաջող փորձի 50֊րդ տարելիցի տոնակատարություններ են անց կացվել։ Նեպալի ժողովուրդը հավաքվել էր՝ Էվերեստը մագլցած մարդկանց տեսնելու ու նրանց հաջողությունները տոնելու։ Ջունկո Տաբեյը և Էդմունդ Հիլարին հատուկ տեղ ունեին շքերթում՝ իրենց համապատասխան ձեռքբերումների պատվին ։
1996-ից 2008 թվականներին Տաբեյը յոթ գիրք է գրում ու հրատարակում։ 2011 թվականի երկրաշարժից հետո Տաբեյը արհավիրքրց տուժած դպրոցականների համար ամենամյա արշավանք է կազմակերպում դեպի Ֆուջի լեռ ։
Մահը և Ժառանգությունը
2012 թվականին Տաբեյը ստանում է ստամոքսի քաղցկեղի ախտորոշում, բայց շարունակում է իր լեռնագցային գործունեությունը։ 2016 թվականին, չնայած հիվանդության առաջխաղացմանը, Տաբեյը երիտասարդների խումբ է առաջնորդում Ֆուջի լեռ ։
(6897) Տաբեյ աստերոիդը իր անունը ստանում է Ջունկո Տաբեյի պատվին ։
2019 թվականի սեպտեմբերի 22ին, Գուգլը նշել է Տաբեյի 80-րդ տարեդարձի օրը դուդլով։ Դուդլին ուղեկցող շարադրությունը Տաբեյի մոտիվացիոն կարգախոսն է մեջ բերել․ «Չհանձնվե՛ս։ Շարունակի՛ր դեպի նպատակդ» ։
2019 թվականի նոյեմբերի 19ին Պլուտոնի վրա գտնվող լեռնաշղթա անվանվել է «Tabei Montes». ի պատիվ Տաբեյի լեռնագնացության ոլորտում արձանագրած հաջողությունների ։ Պլուտոնի վրա լեռների անունները ավանդաբար հիշատակում են «երկրագնդի, ծովերի ու երկնքի հետախուզություններում նոր հորիզոններ կտրած պատմական առաջիններին» ։
Ծանոթագրություններ
Կատեգորիա:Ալպինիստներ Կատեգորիա:Քաղցկեղից մահացածներ
Օչամչիրայի շրջան (Վրաստան)
Օչամչիրայի մունիցիպալիտետը (ოჩამჩირის მუნიციპალიტეტი, Очамчыра амуниципалитет) 2-րդ մակարդակի դե յուրե վարչական միավոր է Վրաստանում: Մտնում է Աբխազիայի Ինքնավար Հանրապետության կազմի մեջ (որը իր հերթին դե յուրե Վրաստանի վարչական միավոր է), սակայն Աբխազիան դե ֆակտո անկախ պետություն է և այլևս չի ենթարկվում Վրաստանին։ Վրաստանի Օչամչիրայի մունիցիպալիտետի տարածքը համապատասխանում է Աբխազիայի Հանրապետության Օչամչիրայի և Թքուարչալի շրջաններին։ Վարչական կենտրոնը Օչամչիրա քաղաքն է։
Տես նաև
Կատեգորիա:Աբխազիայի շրջաններ
Էմիլ Ստեփանյան
Էմիլ Ստեփանի Ստեփանյան, հայ խորհրդային բժիշկ-ֆթիզիատոր, բժշկական գիտությունների դոկտոր (1969), Երկրորդ համաշխարհային պատերազմի մասնակից։
Կենսագրություն
1944 թվականին ավարտել է Թբիլիսիի բժշկական ինստիտուտը։ Մասնակցել է Երկրորդ համաշխարհային պատերազմին։ 1947-1950 թվականներին աշխատել է Լենինականի (այժմ՝ Գյումրի) հակատուբերկուլոզային դիսպանսերում։ 1961 թվականից եղել է Մոսկվայի առողջապահության նախարարության տուբերկուլոզի կենտրոնական ԳՀԻ-ի ավագ գիտաշխատող։ Գիտական աշխատանքները վերաբերում են կլինիկական ֆիզիոլոգիայի, տուբերկուլոզի քիմիաթերապիայի, հակատուբերկուլոզային պատրաստուկների ազդեցության ուսումնասիրման հարցերին։
Նովի Սվետ (ավան, Մակեևկայի քաղաքային խորհուրդ)
2001 թվականի տվյալներով Նովի Սվետ ավանում բնակվում էր 187 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի ավաններ
Բոնորվա
Բնակչությունը կազմում է 4106 մարդ (2001 թվական), բնակչության խտությունը 27,46 մարդ/կմ²։ Տարածքը` 149,55 կմ²։ Փոստային ինդեքսը 7012։ Հեռախոսային կոդը 079։
Կալի (Իտալիա)
Կալի (Իտալիա) (Cagli), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 8998 մարդ (2008 թվականի տվյալներով), բնակչության խտությունը՝ 40 մարդ/կմ²։ Տարածքը կազմում է 226 կմ²։ Փոստային ինդեքս՝ 61043։ Հեռախոսային կոդ՝ 0721։
Բոնորվա
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր
Կալի (Իտալիա)
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ռեմբրանդտ Բուգատի
Կենսագրություն
Ռեմբրանդտ Բուգատին ծնվել է 1884 թվականի հոկտեմբերի 16-ին Միլանում, Կառլո և Թերեզա Բուգատիների ընտանիքում ։ Ռեմբրանդտի ավագ եղբայրը՝ ավտոարդյունաբերող Էտտորե Բուգատին է։
1900 թվականին նա սովորել է Բրերի գեղարվեստի ակադեմիայում (իտալ.՝ Accademia di belle arti di Brera): Ակադեմիայում սովորելով ձեռք է բերել տաղանդավոր քանդակագործի համբավ ։ 1904 թվականին ընտանիքի հետ տեղափոխվել է Փարիզ և ընդունվել է Ազգային հասարակության գեղարվեստի ակադեմիա (Société Nationale des Beaux-Arts): 1907 թվականին տեղափոխվել է Անտվերպեն, այնտեղ եղել է մեծ կենդանաբանական այգի, որի կենդանիները նրա համար ծառայել են որպես քանդակների համար մոդելներ ։
Առաջին համաշխարհային պատերազմի ժամանակ Ռեմբրանդտ Բուգատին դարձել է Կարմիր խաչի կամավոր և աշխատել Անտվերպենի կենդանաբանական այգում ստեղծված զինվորական հոսպիտալում։ Հոսպիտալում ստացած աշխատանքային փորձը, ֆինանսական դժվարությունները և կենդանաբանական այգում պարտադրված շատ կենդանիների մահը հանգեցրել է դեպրեսիայի առաջացման ։ 1916 թվականի հունվարի 8-ին ինքնասպան է եղել։
Գեղարվեստական աշխատանքներ
Մինչև այժմ Ռեմբրանդտ Բուգատիի կողմից ստեղծված կենդանիների քանդակները բարձր են գնահատվել։ Այսպիսով, օրինակ, վագրի քանդակը (Grand Tigre Royal) Սոթբիսի աճուրդում 2009 թվականին վաճառվել է 1,8 մլն դոլարով, իսկ 2015 թվականին բաբուինի քանդակը (Babouin Sacré Hamadryas) 2,7 միլիոն դոլարով ։
Կիմ Ջոնգ Իլ
Կիմ Ջոնգ Իլ (նաև՝ Կիմ Չեն Իր, հանգըլ՝ 김정일, ծնված որպես Յուրի Իրսենևիչ Կիմ), հայտնի նաև «Սիրելի Առաջնորդ» պատվանունով, , Հյուսիսային Կորեայի նախկին դե ֆակտո առաջնորդը (1994-2011 թթ.), Կորեայի բանվորական կուսակցության գլխավոր քարտուղար, Ազգային պաշտպանության հանձնաժողովի նախագահ, Կորեայի ժողովրդական բանակի գերագույն հրամանատար։ Կիմ Ջոնգ Իլը Կիմ Իլ Սունգի ավագ որդին և հաջորդն է։
Նրա մահվան մասին Հյուսիսային Կորեայի մամուլը հաղորդեց երկու օր անց, 2011 թ. դեկտեմբերի 19-ին։
Անվան արտասանությունը, տառադարձությունը և կառուցվածքը
Համաշխարհային մամուլում, ինչպես նաև Հայաստանի որոշ ԶԼՄ-ներում նրա անունը գրվում է Կիմ Ջոնգ Իլ ձևով (և վերջինին համապատասխան տառադարձություններով)։ Հայաստանում տարածված են նաև ռուսերեն տառադարձության հայատառ տարբերակները ՝ Կիմ Չեն Իր կամ Կիմ Չեն Իռ։
Կիմ Ջոնգ Իլի ազգանունն է Կիմ։ Ըստ Հեռավոր Արևելքի սովորության, կորեերենում նույնպես ազգանունը նախորդում է անունին։
Պատվանունները
Կիմ Ջոնգ Իլի մասին խոսելիս Հյուսիսային Կորեայում պարտադիր էր պատվանունների օգտագործումը։ Ամենատարածված պատվանունը եղել է «Սիրելի Առաջնորդ» (կոր. 친애하는 지도자, Չինեհանուն Ճիդոջա)։ Գործածվում էին նաև հետևյալ պատվանունները. «Իմաստուն ղեկավար», «Ժողովրդի Հայր», «Մեր Կուսակցության և Մեր Ժողովրդի Մեծ Առաջնորդ», «Սիրված և Հարգված Գեներալ», «Սոցիալիզմի Արեգակ», «21-րդ Դարի Համաշխարհային Առաջնորդ», «Երկնքից Իջած Հոյակապ Մարդ», «Անխոցելի և անհաղթ գեներալ», «Փրկիչ», «Հեղափոխական Եղբայրական Սիրո Բարձրագույն Մարմնավորում»։ Ավելի քան 50 պատվանուն էր կրում իր կյանքի ընթացքում։
Կենսագրություն
Ըստ Կիմ Ջոնգ Իլի պաշտոնական կենսագրության, նա ծնվել է 1942 թ. փետրվարի 16-ին, Պեկտու լեռան վրայի զինվորական ճամբարում։ Նրա ծնունդը նախագուշակեց մի ծիծեռնակ, իսկ ծննդի ժամանակ երևաց երկակի ծիածան։ Ըստ խորհրդային տվյալների, ծնվել է 1941 թվականին, Վյատսկոյե գյուղում, Խաբարովսկի մոտակայքում։
Դպրոցական կրթությունը ստացել է Փհենյանում (ըստ ոմանց՝ Չինաստանում)։ Անգլերենը սովորել է Մալթայում։
1980-ական թվականներին արդեն համարվում էր Կիմ Իլ Սունգի հաջորդող, ստանձնեց զանազան կուսակցական և պետական պաշտոններ։ Մամուլում արդեն հիշատակվում էր որպես «Սիրելի Առաջնորդ»։ 1991 թվականին դարձավ Կորեայի ժողովրդական բանակի գերագույն հրամանատար։ 1993 թվականին ստանձնեց Ազգային պաշտպանության հանձնաժողովի նախագահի պաշտոնը։
1994 թվականին, նրա հոր վախճանից հետո դարձավ Հյուսիսային Կորեայի դե ֆակտո ղեկավարը։ Միայն 1997 թվականին ստացավ Կորեայի բանվորական կուսակցության գլխավոր քարտուղարի պաշտոնը (հաջորդ տարի Կիմ Իլ Սունգն անվանվել է «Հավերժական Նախագահ» ետմահու տիտղոսը։)
Կիմ Ջոնգ Իլը հիմնականում շարունակում էր իր հոր քաղաքականությունը։ Երկրի քաղաքական, հասարակական և տնտեսական համակարգի բոլոր դրսևորումները կոմունիստական կառավարության կողմից էին ղեկավարվում։ Կիմ Ջոնգ Իլի ժամանակ բանտերում եղել է 200,000 քաղբանտարկյալ։
Կիմ Ջոնգ Իլը կարևորում էր ռազմական միջոցների զարգացումը, մանավանդ միջուկային ծրագիրը, նաև գյուղատնտեսության հաշվին։ Իննսունական թվականների Մեծ Սովի ժամանակ մահացել է 1-3,5 միլիոն մարդ։
2008 թ. հոկտեմբերի 29-ին հաղորդվել է, որ Կիմ Ջոնգ Իլը տարվել է հիվանդանոց։ Նրա առողջական վիճակը գնալով վատանում էր։ 2009 թվականին Կիմ Ջոնգ Ունը ներկայացվեց որպես նրա հաջորդողը։
Արտաքին հղումներ
Հյուսիսային Կորեայի հեռուստատեսությունը հաղորդում է Կիմ Ջոնգ Իլի մահվան լուրը (Կիմ Ջոնգ Իլի անունը արտասանվում է 41-րդ վայրկյանում)
Ծանոթագրություններ
Կատեգորիա:2011 մահեր Կատեգորիա:Հյուսիսային Կորեայի քաղաքական գործիչներ Կատեգորիա:Հյուսիսային Կորեայի ղեկավարներ Կատեգորիա:Կիմ Իլ Սոնգի տոհմ Կատեգորիա:Կոմունիստ ղեկավարներ Կատեգորիա:Փետրվարի 16 ծնունդներ Կատեգորիա:Դեկտեմբերի 17 մահեր Կատեգորիա:Ասիացի կինոպրոդյուսերներ Կատեգորիա:Քաղաքական ընտանիքներ Կատեգորիա:Սրտամկանի ինֆարկտից մահացածներ
Բրենդան Ռոջերս
Կարիերա
Ռոջերսը իր կարիերան սկսել է «Բալլիմենա Յունայթեդ» թիմում և խաղացել պաշտպանի դիրքում։ Նա 18 տարեկան էր, երբ տեղափոխվեց «Ռեդինգ»։ Իր ֆուտբոլիստի կարիերան սկսել է 1987 թվականին և վերջացրել 1996 թվականին։ 2006-2008 թվականներին իր մարզչական կարիերայում, գլխավորում էր Չելսիի երիտասարդական ակադեմիան։ 2 տարի գլխավորելուց հետո տեղափոխվեց «Ուոտֆորդ» ակումբ։ 2012 թվականի մայիսի 30-ին տարածվեցին տեղեկություններ, որ Լիվերպուլը պետք է գլխավորի Ռոջերսը։ 2012 թվականի հունիսի 1-ից գլխավորում է Լիվերպուլը։ Նրա կարիերայի ամենալավ պահերը եղել են Լիվերպուլում։
Մարզչական վիճակագրություն
2015 թվականի օգոստոսի 17-ի տվյալներով՝
Ծանոթագրություններ
Կատեգորիա:Իռլանդացի ֆուտբոլային մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի պաշտպաններ Կատեգորիա:Պրեմիեր Լիգայի մարզիչներ
Ղվեդրեթի
Ղվեդրեթի (ღვედრეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1360 մետր բարձրության վրա։ Շրջկենտրոն Գորիից հեռու է 16 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
1937
Մահեր
Կատեգորիա:1937 Կատեգորիա:Տարեթվեր
(513) Ցենտեսիմա
Միջին հեռավորությունը Արեգակից կազմում է 3,0156 ա. մ., առավելագույնը մոտենում է 2,7738 ա. մ. հեռավորության վրա և հեռանում 3,2574 ա. մ., իսկ Երկրի ուղեծրին Ցենտեսիմա աստերոիդը նվազագույնը մոտենում է 1,7919 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1912,75 երկրային օրվա ընթացքում, իր ուղեծրով շարժվելով միջինում 0,18821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,71° անկյուն։
Ցենտեսիմա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Էոսի ընտանիքի աստերոիդներ Կատեգորիա:1903 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալեքսան Պողոսյան (այլ կիրառումներ)
Ալեքսան Պողոսյան անունը կարող է վերաբերել հետևյալ անձանց.
Ալեքսան Պողոսյան (կոմբայնավար)
Կենսագրություն
Ալեքսան Պողոսյանը ծնվել է 1909 թվականին Ռուսական կայսրության Կարսի մարզի Աղջաղալա գյուղում, բանվորի ընտանիքում։ 1920 թվականի հայ-թուրքական պատերազմի ժամանակ Պողոսյանների ընտանիքը տեղափոխվել է Ալեքսանդրապոլ քաղաք։ 1921 թվականին ընտանիքով տեղափոխվել են Ախուրյանի շրջանի Առափի, ապա՝ Ոսկեհասկ գյուղ, որից հետո վերադարձել են Լենինական քաղաք։ 1921 թվականից Ալեքսան Պողոսյանը սովորել է Առափիի և Լենինականի միջնակարգ դպրոցներում։
1931 թվականին միջնակարգ կրթություն ստանալուց հետո Ալեքսան Պողոսյանն աշխատանքի է ընդունվել ՀԽՍՀ Ախուրյանի շրջանի Ոսկեհասկ գյուղի կոլտնտեսությունում, որտեղ աշխատել է մեկ տարի։ 1932 թվականին Պողոսյանն սովորել է Ախուրյանի ՄՏԿ-ին կից գյուղատնտեսության մեխանիզատորների վերապատրաստման դասընթացներում, որից հետո Ախուրյանի ՄՏԿ-ում աշխատել է որպես տրակտորիստ-կոմբայնավար։ Կատարելագործելով իր մասնագիտական ​​կարողությունները և դրսևորելով իր լավագույն կողմերը՝ 1936 թվականին Պողոսյանը նշանակվել է տրակտորային բրիգադի բրիգադիր։ Պողոսյանը սիստեմատիկորեն գերակատարել է սահմանված արտադրական պլանները և բարձրացրել գյուղատնտեսական կուլտուրաների բերքատվությունը, ինչի համար 1935 թվականին պարգևատրվել է Աշխատանքային կարմիր դրոշի շքանշանով։ 1940 թվականին Պողոսյանը ընդունվել է ՀամԿ (բ)Կ / ԽՄԿԿ շարքերը։ Նույն թվականին տեղափոխվել է ՀԽՍՀ Ախուրյանի շրջանի Ղարիբջանյանի մեքենատրակտորային կայան, որտեղ աշխատել է որպես կոմբայնավար և տրակտորային բրիգադի բրիգադիր։
Հայրենական մեծ պատերազմի տարիներին բարձրակարգ կադրերի և անհրաժեշտ պահեստամասերի բացակայության պայմաններում Ալեքսան Պողոսյանին հաջողվել է ապահովել կոմբայնների և տրակտորների շահագործումը։ 1950 թվականին, ժամային գրաֆիկով աշխատելով, աշխատող մեքենաների գերազանց տեխնիկական սպասարկման, դրանց ժամանակին և որակյալ վերանորոգման, ինչպես նաև մեխանիզմները փոխելու և կատարելագործելու արդյունքում, բրիգադիր և կոմբայնավար Ալեքսան Պողոսյանն իր «Ստալինեց-6» կոմբայնով, 24 աշխատանքային օրվա ընթացքում ռեկորդային բերք է հավաքել՝ 7188 ցենտներ հացահատիկային մշակաբույսեր և 191 ցենտներ խոտի սերմեր։
ԽՍՀՄ Գերագույն խորհրդի նախագահության 1951 թվականի հուլիսի 3-ի հրամանագրով 1950 թվականին ոռոգելի հողատարածքներից հացահատիկային կուլտուրաների և խոտի սերմերի բերքահավաքի և հնձման գործում բարձր ցուցանիշներ ապահովելու համար Ալեքսան Սարիբեկի Պողոսյանին շնորհվել է Սոցիալիստական աշխատանքի հերոսի կոչում, նրան հանձնելով Լենինի շքանշան և «Մուրճ ու մանգաղ» ոսկե մեդալ ։
1955, 1956 և 1957 թվականներին Ալեքսան Պողոսյանը մասնակցել է Համամիութենական գյուղատնտեսական ցուցահանդեսներին ու արժանացել Համամիութենական գյուղատնտեսական ցուցահանդեսի ոսկե և արծաթե մեդալների։ 1958 թվականից, մեքենատրակտորային կայանների լուծարման հետ կապված, Պողոսյանը աշխատանքի է անցել ՀԽՍՀ Ախուրյանի շրջանի Ոսկեհասկ գյուղի կոլտնտեսությունում որպես տրակտորային բրիգադի բրիգադիր։ Պողոսյանի բրիգադը բաղկացած է եղել 24 մեխանիզատորներից, որոնք բարձր արդյունքների են հասել արդեն յոթերորդ հնգամյակի առաջին տարում։ Ագրոտեխնիկական միջոցառումների հետևողական կիրառման և գործընթացների մեքենայացման ընդլայնման շնորհիվ բրիգադին հաջողվել է բարձրացնել բերքատվությունը և կոլտնտեսությունը ստացել է 17 ցենտներ ցորեն ու 241 ցենտներ շաքարի ճակնդեղ։
Ալեքսան Սարիբեկի Պողոսյանը զբաղվել է նաև հասարակական գործունեությամբ։ Ընտրվել է ՀԽՍՀ Գերագույն Խորհրդի III–V գումարումների պատգամավոր։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:Հայկական ԽՍՀ Գերագույն Խորհրդի 5-րդ գումարման պատգամավորներ Կատեգորիա:Հայկական ԽՍՀ Գերագույն Խորհրդի 4-րդ գումարման պատգամավորներ Կատեգորիա:Հայկական ԽՍՀ Գերագույն խորհրդի 3-րդ գումարման պատգամավորներ
1819
Մահեր
Կատեգորիա:1819 Կատեգորիա:Տարեթվեր
Պոնի (Լուպտի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վինեգրետ (թանձրուկ)
Անուն
Vinaigrette բառը ֆրանսերեն vinaigre «քացախ» բառի փաղաքշականն է։ 19-րդ դարում այն կոչվել է «ֆրանսիական ամոքունք» ։
Պատրաստում
Ընդհանրապես վինեգրետը բաղկացած է լինում 3 բաժին յուղից և 1 բաժին քացախից, որնք հարվում են մինչև ստացվի էմուլսիայի թանձրության խառնուրդ։ Հաճախ ավելացնում են նաև աղ և պղպեղ։ Նաև ավելացնում են խոտաբույեր և սոխուկներ, հատկապես, եթե այն օգտագործվում է եփված բանջարեղենի և հատիկեղենի համար։ Վինեգրետը թանձրացնելու և լրացուցիչ համ հաղորդելու համար երբեմն ավելացնում են մանանեխ ։
Տարատեսակներ
Վինեգրետ պատրաստում են յուղերի ու քացախների տարբեր տեսակներից։ Ձիթայուղը և չեզոք բուսայուղերը՝ օրինակ, սոյայի, կանոլայի, եգիպտացորենի, արևածաղկի, գետնանուշի և խաղողի կորիզի յուղերը. բոլորը հարմար են վինեգրետ պատրաստելու համար։ Քացախի տարբեր տեսակներ, օրինակ, ազնվամորու քացախը, ստեղծում են վինեգրետի տարբեր համեր։ Քացախի փոխարեն կարելի է նաև օգտագործվել կիտրոնի հյութ կամ ալկոհոլ՝ օրինակ, խերես։ Ամոքիչ վինեգրետը պատրաստվում է ձիթապտղի յուղի և գինու քացախի պարզ վինեգրետին ավելացնելով փոքր քանակությամբ բալզամիկ քացախ։
Գործածություն
Դասական ֆրանսիական խոհանոցում վինեգրետը օգտագործվում է որպես աղցանի սոուս, իսկ որպես սառը սոուս՝ ուղեկցում է սառը ծնեբեկին և պրասին։
Ռուսական վինեգրետ
Ռուսական խոհանոցի վինեգրետ աղցանի անունը ծագել է վինեգրետ թանձրուկի անունից ։
Ծանոթագրություններ
Կատեգորիա:Սոուսներ Կատեգորիա:Ֆրանսիական խոհանոց Կատեգորիա:Ռուսական խոհանոց Կատեգորիա:Սննդամթերք Կատեգորիա:Աղցաններ Կատեգորիա:Իտալական խոհանոց Կատեգորիա:Վիքիպեդիա:ՈՒՎ 2023-ի հոդվածներ
Բիզեու (Պարա)
Բիզեու (Viseu), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հյուսիս-արևմտյան մարզում։ Մտնում է Գուամա գավառի կազմի մեջ։ Բնակչությունը կազմում է 53 607 մարդ՝ 2006 թվականի տվյալներով։ Գրավում է 4 904,138 կմ2 տարածք։ Բնակչության խտությունը կազմում է 10,9 մարդ/կմ2։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Պարա նահանգի բնակավայրեր Կատեգորիա:1953 թվականին հիմնադրված բնակավայրեր
1846
Մահեր
Կատեգորիա:1846 Կատեգորիա:Տարեթվեր
Օլիվիա Ռոդրիգո
Օլիվիա Իզաբել Ռոդրիգո (Olivia Isabel Rodrigo,  ), ամերիկացի դերասանուհի և երգչուհի ։ Նա հայտնի է Disney+ հարթակի «Փեյջ և Ֆրենկի» հեռուստասերիալում կատարած Փեյջ Օլիվերայի և «Ավագ դպրոցի մյուզիքլ» հեռուստասերիալում կատարած Նինի Սալազար Ռոբերտսի դերերով։ 2020 թվականին Ռոդրիգոն պայմանագիր է կնքել Interscope և Geffen Records լեյբլների հետ և 2021 թվականի հունվարին թողարկել է իր դեբյուտային՝ «Drivers License» երգը, որը գլխավորել է տարբեր երկրների, ներառյալ ԱՄՆ-ի չարթերը  ։
Վաղ կյանք
Ծնվել է 2003 թվականի փետրվարի 20-ին Կալիֆոռնիա նահանգի Տեմեկուլա քաղաքում  ։ Հորական կողմից ունի ֆիլիպինյան արմատներ, իսկ մորից՝ գերմանական և իռլանդական ։ Վեց տարեկանից Ռոդրիգոն սկսել է դերասանական վարպետության և վոկալի դասերի հաճախել , նա նաև թատերական ներկայացումների է մասնակցել տարրական և միջնակարգ դպրոցներում ։ «Փեյջ և Ֆրենկի» հեռուստասերիալում դեր ստանալուց հետո նա տեղափոխվում է Լոս Անջելես ։
Կարիերա
Ռոդրիգոն առաջին անգամ էկրաններին է հայտնվել, նկարահանվելով «Old Navy»-ի գովազդային հոլովակում ։ 2015 թվականին նա կատարել է իր դերասանական դեբյուտը, նկարահանվելով «Ամերիկուհին։ Գրեյսը նպաստում է հաջողությանը» ֆիլմում՝ կատարելով Գրեյս Թոմասի դերը ։ 2016 թվականին Ռոդրիգոն ճանաչում ձեռք բերեց, երեք եթերաշրջան նկարահանվելով Դիսնեյ ալիքի «Փեյջ և Ֆրենկի» հեռուստասերիալում՝ կատարելով կիթառահարուհի Փեյջ Օլիվերայի դերը   ։
2019 թվականի փետրվարին նա ընդգրկվել է Disney+ ալիքի «Ավագ դպրոցի մյուզիքլ» հեռուստասերիալի դերասանական կազմում որպես Նինի Սալազար Ռոբերտս, որի պրեմիերան տեղի է ունեցել նույն թվականի նոյեմբերին ։ Շոուի սաունդթրեքի համար Ռոդրիգոն գրել է «All I Want» երգը և համահեղինակել է «Just for a Moment» երգը՝ Ջոշուա Բասեթի հետ միասին ։
2020 թվականին Ռոդրիգոն պայմանագիր է կնքել Interscope Records և Geffen Records լեյբլների հետ։ 2021 թվականի հունվարի 8-ին նա թողարկել է իր դեբյուտային՝ «Drivers License» սինգլը, որը համահեղինակել է պրոդյուսեր Դան Նիգրոյի հետ միասին ։ Թողարկումից մեկ շաբաթվա ընթացքում «Drivers License»-ը քննադատների կողմից դրական արձագանքների է արժանացել և երկակի անգամ Spotify հարթակում նոր ռեկորդ է սահմանել՝ որպես մեկ օրվա ընթացքում ամենաշատ սթրիմված երգ, նույնիսկ ոչ տոնական երգի համար։ Հունվարի 11-ին Ռոդրիգոյի երգն արդեն ուներ 15․7 միլիոն գլոբալ սթրիմինգ Spotify-ում, որը նա գերազանցել է հաջորդ օրը՝ 17 միլիոն գլոբալ սթրիմինգով  ։ Երգը դեբյուտ է կատարել ամերիկյան Billboard Hot 100 չարթի, ինչպես նաև Ավստրալիայի, Իռլանդիայի, Նոր Զելանդիայի, Նիդերլանդների, Նորվեգիայի և Միացյալ Թագավորության չարթերի առաջին հորիզոնականներում։ Հարցազրույցի ժամանակ Ռոդրիգոն կիսվել է իր տպավորություններով, նշելով, որ «Սա իմ կյանքի ամենախենթ շաբաթն էր․․․ Ամբողջ կյանքս փոխվեց ընդամենը մեկ ակնթարթում» ։ 2021 թվականի ապրիլի 1-ին նա թողարկել է «Deja Vu» սինգլը։ Նույն օրն ավելի ուշ նա հայտարարել է իր դեբյուտային՝ «Sour» ստուդիական ալբոմի թողարկման մասին, որը տեղի է ունեցել 2021 թվականի մայիսի 21-ին  ։
Երաժշտական ոճ և ոգեշնչում
Թեյլոր Սվիֆթին և Լորդին Ռոդրիգոն նշել է որպես իր կուռքեր և ամենամեծ ոգեշնչումներ  ։ Նա ինքն իրեն նկարագրել է որպես «ամենամեծ Սվիֆթին ամբողջ աշխարհում» ։
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգչուհիներ Կատեգորիա:Ամերիկացի երեխա դերասանուհիներ
Հովհաննես Հայ
Հովհաննես Հայ, բյուզանդական պաշտոնյա և զորավար։ Սպանվել է Վանդալական պատերազմի ժամանակ` 533 թվականին։
Հովհաննես Հայը բյուզանդական առաջապահ զորագնդի հրամանատարն էր Ադ Դեցիմումի ճակատամարտում և Կարթագենի մոտ սպանեց վանդալների թագավոր Գելիմերի եղբորը՝ Ամմատասին : Հաջորդ՝ Տրիկամարումի ճակատամարտում նրա զորագունդը կռվել է բյուզանդական բանակի կենտրոնում։ Այս անգամ նույնպես բյուզանդացիները հաղթանակ են տարել, և Բելիսարիոսը, Հովհաննեսին տալով 200 հեծելազորային, հանձնարարել է հետապնդել Գելիմերին։ Հովհաննեսը գրեթե հասել է Գելիմերին, բայց պատահաբար սպանվել է Բելիսարիոսի թիկնապահներից մեկի՝ Ուլիարիսի անակնկալ հարվածից։ Ըստ Պրոկոպիոսի, Հովհաննես Հայը չափազանց սիրված էր, և նրա մահը շատերն են սգացել"533 թվականի դեկտեմբերին Հյուսիսային Աֆրիկայում Տրիկամարոնի ճակատամարտից հետո, որտեղ հռոմեացիները հաղթանակ տարան վանդալների դեմ, զորավար Բելիսարիոսը Հովհաննես Հային երկու հարյուր ձիավորներով ուղարկեց Գելիմերին հետապնդելու և Կարթագենում վանդալների կուտակած գանձերի ու գերիների անվտանգ պահպանությունն ապահովելու։. . . Յովհաննես Հայը հինգ օր շարունակ հետապնդելով՝ արդեն քիչ էր մնում հասներ Գելիմորին, երբ սպանվեց իր իսկ զինվորներից մեկի պատահական հարվածից։ Բելիսարիոսը, որ կապված էր Հովհաննեսի հետ ամենասերտ բարեկամական կապերով, արցունքներ թափեց նրա մահվան գույժն առնելով և ամենամյա վարձատրություն նշանակեց ու վճարեց նրա գերեզմանի պահպանման և վերանորոգման համար։ Այդուհանդերձ՝ նա ներեց ակամա մարդասպանին, ոչ միայն այն պատճառով, որ վերջինս պատսպարվել էր սրբավայրում, այլև որովհետև մահամերձ Հովհաննեսի խոսքերը վկայում էին նրա անմեղության մասին։ Եվ Բելիսարիոսը հանդիսավոր երդումով վստահեցրեց նրա ընկերներին, որ նրան պատժի չի ենթարկի։ Այս շնորհաշատ սպայի կորուստը կասեցրեց նրա հրամանատարության տակ գտնվող հեծելազորի առաջընթացը և նպաստեց Գելիմերի փախուստին։"Աղբյուր՝ «Բելիսարիուսի կյանքը», Ֆիլիպ Հենրի Սթենհոուփ
Անգլիական ֆոքսհաունդ
Անգլիական ֆոքսհաունդ (English Foxhound աղվես-որսաշուն), որսաշների ցեղատեսակ, որոնց հայրենիքը Մեծ Բրիտանիան է։
(514) Արմիդա
(514) Արմիդա (Armida), աստերոիդ աստերոիդների հիմնական գոտում։ Հայտնաբերվել է 1903 թվականի օգոստոսի 24-ին Մաքս Վոլֆի կողմից Հայդելբերգում ։
Անգլիական ֆոքսհաունդ
Օգտագործում
Շուն֊խուզարկու է։ Աշխույժ խառնվածքով առաջնակարգ որսաշուն է։ Աղմկարար է և այնքան էլ նպատակահարմար չէ տանը պահելու համար։
Կերակրում և խնամք
Ֆիզիկական մեծ ջանքեր է պահանջում խնամքի համար։ Մորթը պետք է կանոնավոր մաքրել խոզանակով։ Ֆոքսհաունդներն դիմացկուն են, քանի որ անցյալում պետք է մի քանի օր շարունակ հետքերով հետապնդեին աղվեսներին, մինչև հիմա պահպանվել է շարժման նրանց պահանջմունքը։
(514) Արմիդա
Միջին հեռավորությունը Արեգակից կազմում է 3,045281 ա. մ., առավելագույնը մոտենում է 2,9155 ա. մ. հեռավորության վրա և հեռանում 3,1751 ա. մ., իսկ Երկրի ուղեծրին Արմիդա աստերոիդը նվազագույնը մոտենում է 1,919 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1941,06 երկրային օրվա ընթացքում, իր ուղեծրով շարժվելով միջինում 0,185465 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,88° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1903 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոմարիևկա (ավան, Մակեևկայի քաղաքային խորհուրդ)
Նովոմարիևկա (Новомарївка), ավան Ուկրաինայի Դոնեցկի մարզի Մակեևկայի քաղաքային խորհուրդում։
2001 թվականի տվյալներով Նովոմարիևկա ավանում բնակվում էր 305 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի ավաններ
Սուխումի շրջան (Վրաստան)
Սուխումի մունիցիպալիտետը (სოხუმის მუნიციპალიტეტი, Аҟәа амуниципалитет) 2-րդ մակարդակի դե յուրե վարչական միավոր է Վրաստանում։ Մտնում է Աբխազիայի Ինքնավար Հանրապետության կազմի մեջ (որը իր հերթին դե յուրե Վրաստանի վարչական միավոր է), սակայն Աբխազիան դե ֆակտո անկախ պետություն է և այլևս չի ենթարկվում Վրաստանին։ Վրաստանի Սուխումի մունիցիպալիտետի տարածքը համապատասխանում է Աբխազիայի Հանրապետության Սուխումի շրջանին։ Վարչական կենտրոնը Սուխում քաղաքն է։
Տես նաև
Կատեգորիա:Աբխազիայի շրջաններ
Քենեթ Լոուրենս
'''Քեննեթ Ջ. Լոուրենս''' (Kenneth J. Lawrence, ), ամերիկացի աստղագետ, գիսաստղերի և աստերոիդների հայտնագործող, որը ներկայումս աշխատում է Ռեակտիվ շարժման լաբորատորիայում։ 1989-1994 թվականներին Պալոմարի աստղադիտարանում նրա կողմից հայտնաբերվել է ընդհանուր առմամբ 30 աստերոիդ, որոնցից 10-ը նա հայտնաբերել է ինքնուրույն ։ Բացի այդ, 1993 թվականի մայիսին իր գործընկեր Էլեանոր Հելինի հետ համատեղ հայտնաբերել է Հելեն-Լոուրենսի կարճ պարբերական գիսաստղը ։
Ի նշան իր արժանիքների, աստերոիդներից մեկին տրվել է նրա անունը՝ (4969) Լոուրենս (4969 Lawrence) ։